Aalborg Stiftstidende, 1831-07-02
Brasilien. Franske Blade indeholde nu adskillige private Skrivelser fra Rio Janeiro, hvori der meddeles nærmere Efterretninger om den i dette Rige forefaldne mærkelige Statsomvæltning. Efterat Keiseren den 5te April sidste Gang havde forandret sit Ministerium, blandede den følgende Dag omtrent 20 Deputerede sig imellem 4det foran Raadhuset forsamlede Folk og opfordrede dette til Opstand. Kort derefter indfandt 3 Fredsdommersig i det keiserlige Pallads og erklærede, at Folket forlangte de nuværende Ministres Afsættelse og de forriges Gjenindsættelse, (disse vare lutter Brasilianere) hvortil Keiseren svarede, at hvad de nuværende Ministre angik, da vilde han tage deres Entledigelse i Overveielse, men ingenlunde atter indsætte de forrige, da han aldrig vilde beqvemme sig til Constitutionens Omstyrtelse og vel vilde gjøre alt for Folket men intet ved Fol skeet. De Afsendte overbragte dette Svar til St. Anne Pladsen, hvor om Aftenen flere Soldater, og deriblandt nogle Batailloner af Garden, forsamlede sig, og da det siddende Artillerie yttrede det Ønske, at forene sig med de øvrige Tropper, gav Keiseren dem selv Afsked. Om Natten tiltog Jnsurgenternes Antal; man brød ind i Tøihusene og bevæbnede sig med Geværer og Pistoler; adskillige Officerer begav sig een efter den anden til Palladset for at bevæge Keiseren til at give efter, men han blev ubevægelig. Den 7de April om Morgenen, Kl. 2 ankom endelig en Major med Oprørernes Ultimatum, som Hoffolkene og adskillige af de fremmede Ministre, der imidlertid havde indfundet sig, forgjæves anmodede Keiseren om at antage; Kl. 3 1/2 tilstillede han Majoren sin Frasigelsesact med de Ord: "Dette ner det Svar, som min Ære kræver; jeg har frasagt mig Tronen og reiser bort; lever lykkelige i Eders Fædreland. Allerede Kl. 7 samme Dags Morgen gik Keiseren og hans Familie ombord paa det engelske Linieskib, Varspite. Hvor meget eller hvor lidet sandt der egentlig er i den Paastand, at Keiseren ved at protegere Portugiserne paa Brasilianernes Bekostning selv har givet Anledning til denne Revolution, er en Sag, som Historien engang vil afgiøre, men vist er det, at Dom Pedros Beslutning røber ligesaamegen Klogskab som Ærekjerhed, da han ved at give efter for Oprørernes Trudsler nødvendigviis vilde have gjort den keiserlige Værdighed foragtelig selv i den ringeste Muulæseldrivers Øine. Det er derfor aldeles ikke forunderligt, at den brasilianske Gesandt i Frankrig, der ved Efterretningen om Keiserens Ankomst til Cherbourg var ilet dertil fra Paris, traf ham ikke, som han havde ventet, i Sorg, men veltilfreds og hørte Keiserinden, som han fandt siddende ved et Pianoforte i en Kreds af CherbourgsØvrighedspersoner og artigste Damer, bevidne sin Glæde over den venskabelige Modtagelse, hun og hendes Mand havde fundet i Frankrig. Ligesaalidet forunderligt, skjønt mærkeligt nok er det Svar, som Keiseren gar Præfecten i Departementet La Manche, da denne havde begivet sig til Cherbourg for at complimentere ham og ved denne Leilighed sagde med sædvanlig fransk Galanterie: "Deres Majestæt har kun nedlagt en Krone paa hiin Side Havet for at modtage en mere glimrende paa denne Side og derved frelse en Nation (den portugisiske) fra ufortjent Elendighed." Don Pedros Svar skal nemlig ordret have lydt saaledes: "Gud bevare mig i Fremtiden for et sligt Tornesmykke! Jeg renoncerer paa alle Kroner saavelsom paa den Roes, at gjøre Nationer lykkelige. Ved den Almægtige, vore vilde Dyr i Brasilien ere meere erkjendtlige end Nationerne; jeg har villet give Portugal en Constitution, men det vil hellere staae under min troløse Broders Pidsk, jeg har anvendt alt for Brasiliens Held, ja mit Liv selv vilde ikke have været mig for kostbart i dette Øjemed, det har forstødt mig; kun lidet har jeg tilovers, foruden min gode Samvittighed, ikke saameget, at jeg kan leve som Privatmand, men før skal man see mig dyrke Kaffe og Sukkerrør, før man atter skal see mig bestige en Trone. Himlen give at Deres gode, ja alt for gode Ludvig Philip aldrig skal komme til at deele mine sørgelige Erfaringer.